Sewwieq ta’ mutur ta’ 24 sena mill-Qrendi ttieħed l-Isptar Mater Dei wara inċident tat-traffiku. L-inċident bejn mutur u vann seħħ għall-ħabta tat-3pm fi Triq Ħal Far, Ħal Far bejn vettura tat-tip Ford Transit u mutur tat-tip Benelli. Raġel ta’ 30 sena miż-Żurrieq, is-sewwieq tal-vann, ma weġġax. Fuq il-post issejjaħ tim mediku sabiex jassisti lis-sewwieq tal-mutur u permezz t’ambulanza huwa ttieħed l-Isptar Mater Dei għall-kura fejn iktar tard ġie ċċertifikat li qiegħed isofri minn ġrieħi gravi. L-investigazzjonijiet tal-Pulizija għadhom għaddejjin.